《和老杜曲江对酒诗韵闲遣》
明代·熊卓

野老山云去复归，沧江心事与依微。
高天院落风花乱，迟日楼台燕雀飞。
病里岂知人事改，忧来翻念宦情违。
春光日日催行棹，草色河边上客衣。

作者简介：（1463—1509）明江西丰城人，字士选。弘治九年进士。授平湖知县，擢监察御史，多所奏劾。正德初，刘瑾柄政，被勒令致仕。有《熊士选集》。